Z A P I S N I K

     
Sa sjednice Općinskog vijeća općine Jarmina održane 12. rujna 2014. godine u 19:00 sati u prostorijama općine Jarmina.

      NAZOČNI:                                                           ODSUTNI:

1. M ARIO MATIĆ                                          1. MARIO  ROŽIĆ
2. STJEPAN BENČIĆ                                      2. STEVO  CULEJ 
3. VLADIMIR KLARIĆ

4. DRAGUTIN CULI

5. JOSIP HANŽEK

6. MARIO CAFUTA

7. STJEPAN DADIĆ

8. TATJANA LUSAVEC

9. MARKO MLINAR                                                          

U odsutnosti predsjednika Općinskog vijeća sjednicom je predsjedao dopredsjednik 

 Mario Matić, pozdravivši nazočne te  utvrdio da postoji kvorum, te za današnju sjednicu predlaže : 

                                     D N E V N I     R E D

1. Usvajanje zapisnika sa prethodne sjednice

2. Aktualni sat

3. Donošenje odluke o usvajanju polugodišnjeg izvještaja o izvršenju proračuna za 2014.g.
4. Donošenje odluke o sufinanciranju prijevoza učenika srednjih škola za 2014./2015.g.
5. Donošenje odluke o imenovanju novog člana stručnog povjerenstva za dodjelu koncesija za komunalne djelatnosti.

6. Donošenje odluke o utvrđivanju pripremnih radnji i postupku davanja koncesije za komunalnu djelatnost: skupljanje i odvoz komunalnog otpada.

7. Donošenje odluke o utvrđivanju pripremnih radnji i postupku davanja koncesije za komunalnu djelatnost: dimnjačarski poslovi.
8. Donošenje odluke prema prijedlogu zapisnika Odbora za socijalnu skrb.

9. Donošenje odluke o davanju u zakup poslovnog prostora u ul. M. Gupca na osnovu provedenog javnog natječaja.

10. Razno.
     
Glasovanjem vijećnika dnevni red je jednoglasno prihvaćen.

Točka 1.
1/1

Zapisnik sa prethodne sjednice Općinskog vijeća od 01. kolovoza 2014. godine, bez primjedbi je jednoglasno prihvaćen.  

Točka 2.

2/1

Načelnik A. Draganić izvijestio je nazočne vijećnike da je Prostorni plan sa izmjenama prošao svu potrebnu proceduru te je na snazi, kao i Strateški plan razvoja Općine Jarmina za razdoblje 2014.-2016. godine, da je provedena javna rasprava na koju nije bilo primjedbi te je također na snazi.
2/2

Ustrojavanje Civilne zaštite je u tijeku, iako Plan postoji trebati će se promijeniti pojedini članovi Stožera, kao i obaviti razgovor o zadaćama sa svim ostalim članovima radi još bolje učinkovitosti u slučaju potreba.

2/3
A. Draganić se u daljnjem izlaganju izvijestio da je natječaj za nabavku kanti za zelene otoke u završnoj fazi te se očekuje isporuka. Iako je odlučeno da se nabavi 4 kompleta a radi učinkovitijeg pokrivanja cijelog naselja potrebno je nabaviti još jedan komplet, također će se pripremiti određeni prostori za postavljanje kompleta – betonska postolja.

2/4

U svezi tužbe protiv Općine Jarmina  tužitelja Bobovec – Škrlec, a u svezi reguliranja prava vlasništva nad poljoprivrednim zemljištem u Borinačkoj ulici, izvršena je konzultacija sa sutkinjom u procesu te su stranke upućene na daljnji postupak dokazivanja putem svjedoka.
2/5

Vezano za solarnu elektranu A. Draganić je izvijestio da je raspisan javni natječaj za nabavku i postavljanje iste, ali se pregledom krovišta utvrdilo da postavljeni crijep prokišnjava na nekoliko mjesta te je prije postavljanja solarnih panela potrebito izvršiti sanaciju tog dijela krova, tj. prednje diletacije a predložio je da se izmjena izvrši sa limenim pokrovom za koje je potrebno izdvojiti oko 50.000,oo kn. 
U svezi istog nakon provedene kratke rasprave donijeta je jednoglasna  Odluka da načelnik provede postupak sanacije krovišta nabavkom materijala i radova prema Pravilniku o provedbi postupka nabave bagatelne vrijednosti. 
2/6

Također je izvijestio nazočne da je izvršena djelomična sanacija poljskih putova  sa otpadnim i drobljenim materijalom te je utrošeno oko 150 – 200 m3, što nije dostatno posebno na dijelu pute prema voćnjaku M. Kolića, te će se nastavak izvršiti kada bude moguće obzirom na vremenske uvijete, jer je taj dio puta neprohodan zbog velike depresije i razrovanosti.
2/7
Vezano za dozvoljeni minus po računu kod PBZ-a za Općinu Jarmina, za koje je već donesena prethodna Odluka Općinskog vijeća a obzirom da je isti rok istekao, traži da se potvrdi novom Odlukom o dozvoljenom minusu po računu. Odluka o dopuštenju korištenja dopuštenog minusa je jednoglasno potvrđena.  

Točka 3.

3.1
Predsjednik Odbora za financije V. Klarić obrazložio je Izvještaj o izvršenju polugodišnjeg proračuna za 2014. godinu, a odbor je na svom sastanku donio zaključak da se predloženo izvješće u podnesenom obliku i prihvati. 
A.Draganić pojasnio je stavke u prihodovnom dijelu te naglasio je sa prihodovnim dijelom izrazito zadovoljan a očekuje i veći u drugom dijelu godine. Rashodi su smanjeni u potrošnji električne energije koje su razlog u jednom dijelu predaja vodovoda VVK kao i potrošnja pojedinih udruga kao i javna rasvjeta radi štednih lampi.

D. Culi se osvrnuo na nedgovarajući ili mali prihod od naplate iz koncesija i naplate distribuirane vode, te zatražio da voditelj komunalnog pogona gos. Đ.Franjčić izradi izvješće o dugovanju korisnika vodoopskrbe za 2012. i 2013. godinu kao i za dio 2014. Godine, radi donošenja Odluke o naplati po dugovanju. 

Nakon provedene kratke rasprave, Odluka o usvajanju polugodišnjeg izvještaja o izvršenju proračuna Općine Jarmina za 2014. godinu u predloženom obliku je jednoglasno prihvaćena, kao i zaključak prijedloga D. Culi za izvješće o dužnicima po distribuciji vode.

Točka 4.
4.1 
A.Draganić je obrazložio način sufinanciranja prijevoza učenika srednjih škola, prema raspodjeli (ministarstvo 75%, općine i županije ostatak od 25%) te predlaže da se prijevoz učenika sufinancira za prvo dijete roditelji 100,oo kn mjesečno a drugo, treće i nadalje trošak do pune karte snosi Općina i Županija.

D.Culi predlaže da učenicima srednjih škola koji pohađaju škole izvan naše županije pa i u Zagrebu, pomogne za susjedne županije sa 200,oo kn a Zagreb i ostalo sa 300,oo kn mjesečno.

Nakon krače rasprave vijećnika T.Lusavec, S.Dadić, donijeta je Odluka o sufinanciranju troškova prijevoza učenika srednjih škola, jednoglasno prema predloženom.    

Točka 5.
5/1

D. Culi je u ime Povjerenstva za koncesije predložio, da pored već donesene odluke o članovima: Višnja Škrlec, Dragutin Culi, Mario Cafta i Dubravka Vrselja i  Đuru Franjčića kao novog člana jer povjerenstvo mora imati neparan broj članova. Bez rasprave Odluka o novom članu povjerenstva jednoglasno je donijeta.
Točka 6.
6/1

D. Culi je u ime Povjerenstva a prema dostavljenim materijalima pojasnio postupak pripremnih radnji i postupku davanja koncesije za skupljanje i odvoz komunalnog otpada. Sa nekoliko primjedbi u raspravi vijećnika prijedlog Odluke o utvrđivanju pripremnih radnji i postupku davanja koncesije za komunalnu djelatnost: skupljanje i odvoz komunalnog otpada sa studijom opravdanosti i procjenom vrijednosti koncesije je jednoglasno donijeta.

Točka 7.
7/1

D. Culi je u ime Povjerenstva a prema dostavljenim materijalima pojasnio postupak pripremnih radnji i postupku davanja koncesije za dimnjačarske poslove. Sa nekoliko primjedbi u raspravi vijećnika prijedlog Odluke o utvrđivanju pripremnih radnji i postupku davanja koncesije za komunalnu djelatnost: dimnjačarski poslovi, sa studijom opravdanosti i procjenom vrijednosti koncesije je jednoglasno donijeta.

Točka 8.
8/1

T. Lusavec je u ime Odbora obrazložila zahtjeve i već donijete pojedine odluke o odobrenim sredstvima na osnovu jednokratne pomoći do visine od 500.oo kn, kao i visine naknada za podmirenje troškova stanovanja prema predloženom popisu iz Zapisnika. Odluka je jednoglasno donijeta i da se jednokratna pomoć u iznosu od 1000,oo kn dodijeli za troškove školovanja studenata Marku Vukolić i Brigiti Škof.

Točka 9.
9/1

V. Škrlec je u ime Povjerenstva za provođenje natječaja izvijestila da je proveden ponovljeni natječaj za davanje u zakup poslovnog prostora u ul. M. Gupca a prema prethodnoj Odluci Općinskog vijeća. Na natječaj je pristigla svega jedna ponuda TO „MONDO“ vl. Mire Kristović iz Jarmina, Vinkovačka 52, ali sa ponuđenim iznosom zakupnine od 800,oo kn mjesečno što je ispod najniže cijene od 918,oo kn ponuđene u natječaju, te je predložila da se takova ponuda ne može prihvatiti. 

Prema predloženom bez rasprave je donijeta jednoglasna Odluka o ne prihvaćanju ponude TO „MONDO“, već je načelniku dana ovlast da isti provede novi natječaj kad se za isto steknu pravni uvijeti.

Točka 10.
10/1

M. Matić predsjednik NK BORINCI podnio je financijsko izvješće o održanom malonogometnom turniru a prema predloženom vidljivo je da je prihod od turnira iznosio 23.101,oo kn a rashod u iznosu 11.394,80 kn, te je ostvarena dobit u iznosu 11.706,20 kn. 
Kroz raspravu vijećnici su istaknuli da je za pohvalu svima koji su sudjelovali u organizaciji a posebno jer je unazad par godina iskazivali podaci bez dobiti. Izvješće je jednoglasno prihvaćeno. 
10/2
A.Draganić je obrazložio zahtjev Veterinarske stanice Vinkovci o provođenju mjera deratizacije po kućama na području Općine Jarmina, obzirom na stanje financija u proračunu Općine, jer je do sada u više navrata Općina u potpunosti financirala provođenje deratizacije, predlaže da se trošak u iznosu od 20,oo kn po domaćinstvu podijeli te mještani sudjeluju sa 10,oo kn a sa 10,oo kn će se sufinancirati iz proračuna Općine. Prijedlog je nakon krače rasprave jednoglasno usvojen.

10/3

A. Draganić je iznio prijedlog da se iznađu sredstva u proračunu za sufinanciranje troškova knjiga za učenike osnovne škole. Nakon rasprave vijećnika izabrana je radna skupina A. Draganić, S. Benčić, V. Škrlec i T. Lusavec, koja će izraditi financijski plan i mogućnosti proračuna, donije kriterije raspodjele i donijeti prijedlog za slijedeću sjednicu vijeća. 

                                                                    Predsjednik Općinskog vijeća

                                                                               Mario  Rožić 

